বেগম খালেদা জিয়ার বক্তব্য সরাসরি শোনার সৌভাগ্য আমার হয়নি তবে ইলেকট্রনিক মিডিয়া ও প্রিন্ট মিডিয়ায় তার বিভিন্ন গুরুত্বপূর্ণ বক্তব্য ও দলীয় কর্মসূচির খবর জানা গেল কিন্তু বিস্ময়কর ভাবে তার সবচেয়ে গুরুত্বপূর্ণ ও প্রিয় বক্তব্য “আওয়ামি লীগ ভারতের দালাল” কথাটি অনুপস্থিত এমনকি ভারত বিষয়ে তার কোন বক্তব্যও চোখে পড়ল না।সভায় উপস্থিত থেকে বক্তব্য শুনেছে এমন কয়েকজনকে জিজ্ঞাসা করেও সদুত্তর পেলাম না,তারা নাকি খেয়াল করেনি। তবে কি ডিগবাজিতে ওস্তাদ মওদুদ আহাম্মদের কথাই ঠিক! ভারত নীতি পরিবর্তন করে বিএনপিকে দালালের মর্যাদা দিয়েছে! বাংলাদেশে তো ভারতের কোন বন্ধু ছিলো বলে শোনা যায়নি তবে দালাল ছিলো। অবশ্য কিছুদিন আগে বিএনপির এম কে আনোয়ার বলেছিলেন ভারত “বন্ধু” পরিবর্তন করেছে তার মানে আওয়ামি লীগ এতদিন ভারতের বন্ধু ছিলো দালাল নয়, তাহলে এখন বিএনপি ভারতের বন্ধু আওয়ামি লীগ নয়। আওয়ামি লীগ কি এখনও দালাল? একেবারে আঠারো গিট্টুর জট, কে যে বন্ধু কে যে দালাল,সবাই মিশে একাকার।